**Doppler**

Sæson 2022/2023

Glæd dig til at se eller gense Teater Next’s store teatersucces, som tiltrak mange unge publikummer til teatrene rundt i Danmark i 2020. “Doppler” er en dramatisering af romanen af den norske kultklassiker af Erlend Loe.  
  
Andreas Doppler vågner efter et cykelstyrt op i en hidtil ukendt ro: Ingen enerverende sange fra børne-tv og ingen spekulationer om fliser til badeværelset – faktisk absolut ingenting. Bortset fra en ufravigelig trang til at bosætte sig i den nærmeste skov. Helt alene. Doppler lægger en seddel til konen og børnene om at de ikke skal vente med aftensmaden, og så drager han til skovs. Han skifter sin familie ud med en elgkalv, hvis mor han med sin kniv har dræbt.   
  
Der er lagt op til grin og eftertænksomhed i historien om en familiefar i eksistentiel krise. På vanlig vis får Erlend Loe spundet samfundskritik og sin efterhånden karakteristiske universalfortælling om en ung mand i krise ind i knastør humor og tilbagelænet frækhed.

Forfatter: Erlend Loe

Dramatisering: Michael Slebsager og Christian Bergman

Iscenesættelse: Michael Slebsager

Scenografi: Kirsten Brink og Petruska Miehe-Renard

Musik lyddesign: Daniel Vognstrup

Lysdesign: Morten Hembo

Forlag:

Fotograf til pressebilleder og plakat: Louise Eriksen

Se trailer for forestillingen på dette link: <https://www.youtube.com/watch?v=qkFOBQRBJqM>   
  
★ ★ ★ ★ ★   
”Brillant forestilling – Humor og eftertænksomhed i skøn forening (…) Dette er en Must See!”  
Kulturkongen.dk  
  
★ ★ ★ ★   
”Tankevækkende”  
Frederiksborg Amts Avis   
  
★ ★ ★ ★   
”Virkelig sjov og særdeles vellykket sceneversion”  
Iscene   
  
★ ★ ★ ★   
“En særlig seværdig sceneoplevelse”  
Scenekanten  
  
★ ★ ★ ★   
”Doppler er sjov, men bag humoren rummer den også mere alvorlige temaer, som giver stof til eftertanke”  
Ungt Teaterblod  
  
★ ★ ★ ★   
”Sjov satirisk forestilling”  
XQ28